Érkezés a mennyországba
Meghal egy buddhista, felmegy a Mennyországba. Szent Péter elé kerül, aki azt mondja neki: - Nagyon jó ember voltál a Földön, menj a 6-os szobába, de nagyon vigyázz, a 8. szoba előtt nagyon nagy csendben menj el. Elmegy nagy csendben a buddhista. Megérkezik a Mennyországba egy mohamedán, Szent Péter elé kerül, aki azt mondja neki: - Nagyon jó ember voltál a Földön, menj a 9-es szobába, de nagyon vigyázz, a 8. szoba előtt nagyon nagy csendben menj el. Elmegy nagy csendben a mohamedán. Megérkezik a Mennyországba egy sintoista, Szent Péter elé kerül, aki azt mondja neki: - Nagyon jó ember voltál a Földön, menj a 4-es szobába, de nagyon vigyázz, a 8. szoba előtt nagyon nagy csendben menj el. Elmegy nagy csendben a sintoista. Megérkezik egy zsidó a Mennyországba. Szent Péter elé kerül, aki azt mondja neki: - Nagyon jó ember voltál a Földön, menj a 11-es szobába, de nagyon vigyázz, a 8. szoba előtt nagyon nagy csendben menj el. No, a zsidó nem rest, megkérdezi: - Miért kell nekem a 8. szoba előtt olyan nagy csendben elmennem? - Hát csak azért, mert ott vannak a Keresztények és ők azt hiszik, hogy egyedül csak ők vannak itt. 